વિશ્વની સૌથી ઊંચી ઇમારત બુર્જ ખલીફાને જોવા જતા ટૂરિસ્ટ સૌથી પહેલા દુબઇ મોલ જતાં હોય છે. માટે તમે પણ જ્યારે આ ટાવર જોવા જાઓ ત્યારે તેની બરાબર સામે ‘દુબઇ ફાઉન્ટેન’નો નજારો દેખાશે. આ વોટર શો ફ્રી છે. જેમાં ફુવારો 140 મીટર ઉંચે સુધી જાય છે. આ ફાઉન્ટેન શો ખાસ જોવા જેવો છે. દુબઈમાં ટેક્સી તમને મોંઘી પડશે માટે તમે દુબઈ મેટ્રોમાં ખૂબ સસ્તામાં અને સરળ રીતે આ મોલ સુધી પહોંચી શકશો. દુબઇ ફાઉન્ટેનના શોના ટાઇમિંગ અંગે જાણવા માટે તમે દુબઈ મોલની વેબસાઇટ પર ચેક કરી શકો છો.